stanford-oval/wikipedia huggingface dataset:
מאורית
סטטוס

המאורית מדוברת כיום באופן יום-יומי על ידי חלק מבני העם המאורי, נלמדת בבתי הספר, ונחשבת לאחת משלוש השפות הרשמיות של ניו זילנד. לרוב המשרדים והסוכנויות הממשלתיות בניו זילנד ישנם כיום שני שמות רשמיים: השם באנגלית והשם במאורית. לדוגמה, משרד הפנים נקרא במקביל "Department of Internal Affairs" באנגלית, ו-"Te Tari Taiwhenua" במאורית. הדואר הניו זילנדי פועל בכתובות ובשמות הכתובים במאורית במקביל לשמות באנגלית. משנת 2004 מתקיימת בניו זילנד גם רשת שידור טלוויזיונית, שהשידורים בה הם במאורית בלבד. הפירוש המקובל כיום להסכם ואיטנגי מתייחס לשימור השפה המאורית כחובה ממשלתית.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  | אחורית | אחורית | מרכזית | מרכזית | קדמית | קדמית |
| סגורה |  |  | ʉ |  |  | i |
| חצי-פתוחה | ɔ |  |  |  |  | ɛ |
| פתוחה |  |  |  | a |  |  |
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
|  | סדקי | סדקי | וילוני | וילוני | מכתשי | מכתשי | דו־שפתי | דו־שפתי |
| אפי |  |  | ŋ |  | n |  | m |  |
| סותם |  |  |  | k |  | t |  | p |
| חוכך |  | h |  |  |  |  |  | ɸ~f |
| מקורב |  |  | w |  |  |  |  |  |
| מקיש) |  |  |  |  | ɾ |  |  |  |
הערות שוליים

↑  History of the Māori language - Te Wiki o Te Reo Māori - Māori Language Week | NZHistory, New Zealand history online, nzhistory.govt.nz
↑  שלוש השפות הרשמיות בניו זילנד הן האנגלית, המאורית, ושפת הסימנים הניו זילנדית (אנ'), שהוכרה כשפה הרשמית השלישית במדינה מאז שנת 2006
| --- | --- |
בקרת זהויות :  NLI: 987007548452405171  GND: 4198174-1  NDL: 00567474  NKC: ph294118
א-שדאדי

| --- | --- |
 מדינה:  סוריה סוריה
 מחוז:  אל-חסכה
 נפה:  אל-חסכה
 שפה רשמית:  ערבית 
 אוכלוסייה:  ‏
  ‑ בעיירה:  15,806 (2004)
 קואורדינטות:  36°03′22″N 40°43′49″E﻿ / ﻿36.05611111°N 40.73027778°E﻿ / 36.05611111; 40.73027778 
 אזור זמן:  UTC +2
  מפת מיקום  מפה מפורטת   (למפת סוריה מוגדלת) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהא-שדאדי(למפת סוריה רגילה) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהא-שדאדי  he tabBackground:;tabBorder:#aaa;defaultTab:0;
 
א-שַׁדַּאדִי (בערבית: الشدادي; בתעתיק מדויק: אלשדאדי) היא עיירה בדרום מחוז אל-חסכה שבצפון-מזרח סוריה.
במפקד שנערך בשנת 2004 נרשמו בא-שדאדי 15,806 תושבים.
מלחמת האזרחים

בפברואר 2013 כבשו את העיירה פעילים מארגון ג'בהת אל נוסרה תוך שלושה ימים. בתקיפה נהרגו כ-100 חיילים מצבא סוריה וכן פועלי מתקני נפט רבים.
בשנת 2014 העיירה נכבשה על ידי דאעש, ובפברואר 2016 כבש אותה ארגון ה-YPG (המיליציה הכורדית בסוריה), השולט בה מאז.
הערות שוליים

1 2  תוצאות מפקד 2004 עבור גוש א-שדאדי, הלשכה הסורית המרכזית לסטטיסטיקה (בערבית).
ערך זה הוא קצרמרבנושא יישובים בסוריה. אתם מוזמנים לתרום לוויקיפדיה ו.
אולפני סנטה מוניקה

| --- | --- |

סמליל החברה
 נתונים כלליים
 סוג:  חברה בת
 מייסדים:  Sony Computer Entertainment 
 תקופת הפעילות:  1999–הווה (כ־26 שנים) 
 חברת אם:  PlayStation Studios 
 מיקום המטה:  פלאיה ויסטה 
 ענפי תעשייה:  תעשיית משחקי וידאו 
 מוצרים עיקריים:  משחק וידאו 
  
 sms.playstation.com
 
אולפני סנטה מוניקה (באנגלית: Santa Monica Studio) היא חברה בת של תאגיד סוני שעוסקת בפיתוח משחקי וידאו. החברה ממוקמת בעיר לוס אנג'לס, במדינת קליפורניה שבארצות הברית. ידועה כמפתחת של זיכיון משחקי "אל המלחמה".
היסטוריה

הסטודיו נוסד בשנת 1999 על ידי אלן בקר והתמקם בעיר סנטה מוניקה שבמדינת קליפורניה. טרם היווסדות הסטודיו, בקר עבד במטה של "סוני אינטראקטיב אנטרטיינמנט (אנ')", חברה בת של תאגיד סוני, בפוסטר סיטי. הסטודיו נוצר מתוך רצון להתרחק מהאווירה התאגידית של המטה ולייצר חלל עבודה, להפקת תוכן בעל ערך מסחרי ואמנותי, ללא מחיצות בין החולקים אותו.
המטרה הראשונה של הסטודיו הייתה לפתח משחק חדש עבור הקונסולת משחקים הבאה של סוני, הפלייסטיישן 2. הפרויקט הראשון, שעבורו הסטודיו יצר מנוע משחק חדש ששימש גם בפרויקטים הבאים, היה משחק המרוצים העתידני "קינטיקה (אנ')" שיצא באוקטובר 2001. למפיקת המשחק ואחת המקימות של הסטודיו החדש, שאנון סטודסטיל, היה חשוב להראות לסוני שביכולתם לספק מוצר במסגרת הלוח זמנים והתקציב שהוקצו לכך.
המשחק השני שהסטודיו פיתח עבור הפלייסטיישן 2, "אל המלחמה" שיצא במרץ 2005, הפך ללהיט שזכה להצלחה במכירות ובביקורות ומיוחסת לו תרומה להגדלת מכירות הקונסולה. הצלחת המשחק הביאה לפיתוח משחקי המשך רבים ונכון לרבעון האחרון של 2022, הזיכיון בכללותו הניב את מכירתם של כ-66 מיליון עותקים.
הסטודיו כולל מחלקה פנימית העוסקת בפיתוח משחקי החברה ומחלקה חיצונית העוסקת בסיוע לפיתוח משחקי חברות אחרות, כגון "Journey" (אנ') משנת 2012 של מפתחת המשחקים "Thatgamecompany (אנ')".
בשנת 2014, לאחר 15 שנים בעיר סנטה מוניקה, הסטודיו עבר ללוס אנג'לס.
משחקים שפותחו על ידי החברה

| שנה | משחק | פלטפורמות |
| --- | --- | --- |
| 2001 | Kinetica (אנ') | פלייסטיישן 2 |
| 2005 | God of War | פלייסטיישן 2, פלייסטיישן 3, פלייסטיישן ויטה |
| 2007 | God of War II (אנ') | פלייסטיישן 2, פלייסטיישן 3, פלייסטיישן ויטה |
| 2010 | God of War III (אנ') | פלייסטיישן 3 (בהמשך יצאה גרסת רמאסטר (אנ') לפלייסטיישן 4) |
| 2013 | God of War: Ascension (אנ') | פלייסטיישן 3 |
| 2018 | God of War | פלייסטיישן 4 |
| 2022 | God of War: Ragnarök | פלייסטיישן 4, פלייסטיישן 5 (בהמשך יצא גם ל-"Microsoft Windows") |
משחקים שהחברה סייע לפיתוחם

| שנה | משחק | מפתחת |
| --- | --- | --- |
| 2001 | Twisted Metal: Black (אנ') | Incog Inc. Entertainment |
| 2001 | Twisted Metal: Small Brawl (אנ') | Incog Inc. Entertainment |
| 2002 | Twisted Metal Black: Online | Incog Inc. Entertainment |
| 2003 | War of the Monsters (אנ') | Incog Inc. Entertainment |
| 2003 | Downhill Domination (אנ') | Incog Inc. Entertainment |
| 2005 | The Con (אנ') | Think & Feel |
| 2005 | Twisted Metal: Head-On (אנ') | Incognito Entertainment |
| 2005 | Neopets: The Darkest Faerie (אנ') | Idol Minds |
| 2006 | Blast Factor (אנ') | Bluepoint Games |
| 2007 | Flow (אנ') | Thatgamecompany |
| 2007 | Calling All Cars! (אנ') | Incognito Entertainment |
| 2007 | Warhawk | Incognito Entertainment |
| 2007 | PixelJunk Racers | Q-Games |
| 2007 | Everyday Shooter | Queasy Games |
| 2008 | PixelJunk Monsters | Q-Games |
| 2008 | Twisted Metal Head-On: Extra Twisted Edition | Eat Sleep Play |
| 2008 | God of War: Chains of Olympus | Ready at Dawn |
| 2008 | PixelJunk Monsters Encore | Q-Games |
| 2008 | PixelJunk Eden | Q-Games |
| 2008 | Linger in Shadows | Plastic |
| 2009 | Flower (אנ') | Thatgamecompany |
| 2009 | PixelJunk Eden Encore | Q-Games |
| 2009 | Fat Princess | Titan Studios |
| 2009 | PixelJunk Monsters Deluxe | Q-Games |
| 2009 | .detuned | Farbrausch |
| 2009 | God of War Collection | Bluepoint Games |
| 2009 | PixelJunk Shooter | Q-Games |
| 2010 | Fat Princess: Fistful of Cake | Super Villain Studios |
| 2010 | PixelJunk Racers 2nd Lap | Q-Games |
| 2010 | God of War: Ghost of Sparta (אנ') | Ready at Dawn |
| 2011 | PixelJunk Shooter 2 | Q-Games |
| 2011 | PixelJunk SideScroller | Q-Games |
| 2011 | God of War: Origins Collection | Ready at Dawn |
| 2011 | Carnival Island | Magic Pixel Games |
| 2012 | Twisted Metal (אנ') | Eat Sleep Play |
| 2012 | Escape Plan | Fun Bits |
| 2012 | Journey (אנ') | Thatgamecompany |
| 2012 | Starhawk | LightBox Interactive |
| 2012 | Datura | Plastic |
| 2012 | PixelJunk 4am | Q-Games |
| 2012 | Sorcery | The Workshop |
| 2012 | Sound Shapes | Queasy Games |
| 2012 | The Unfinished Swan | Giant Sparrow |
| 2012 | PlayStation All-Stars Battle Royale | SuperBot Entertainment |
| 2014 | Hohokum | Honeyslug |
| 2015 | Fat Princess: Piece of Cake | One Loop Games |
| 2015 | God of War III Remastered | Wholesale Algorithms |
| 2015 | The Order: 1886 (אנ') | Ready at Dawn |
| 2015 | Everybody's Gone to the Rapture | The Chinese Room |
| 2015 | Fat Princess Adventures | Fun Bits |
| 2016 | Bound (אנ') | Plastic |
| 2016 | Here They Lie | Tangentlemen |
הערות שוליים

1 2 3 4  Colin Moriarty (March 21, 2012). The House That God of War Built: Sony Santa Monica. IGN. Retrieved February 8, 2025
1 2  Martin Robinson (March 15, 2013). Inside Santa Monica Studios, Sony's development commune. Eurogamer. Retrieved February 8, 2025
↑  IGN Staff (October 9, 2001). Sony's Christmas PS2 Schedule. IGN. Retrieved February 8, 2025
↑  Dario Andric (December 16, 2022). How many copies did God of War sell?. LEVVVEL. Retrieved February 8, 2025
↑  Ian Bogost (March 15, 2012). A Portrait of the Artist as a Game Studio. The Atlantic. Retrieved February 8, 2025
↑  Shannon Studstill (December 31, 2015). 15 years of creative partnerships. PlayStation. Retrieved February 8, 2025
↑  Shannon Studstill (July 22, 2014). Sony Santa Monica unveils its new logo. Playstation Blog. Retrieved February 8, 2025
| --- | --- |
בקרת זהויות :  BnF: cb16571808h (data)  VIAF: 232483995   WorldCat (עם VIAF): 232483995
יושב ראש הארגון לשחרור פלסטין

| --- | --- |
 איוש נוכחי:  מחמוד עבאס (29 באוקטובר 2004) 
 תחום שיפוט:  הרשות הפלסטינית 
 ייסוד המשרה:  1964 
 
יושב ראש הארגון לשחרור פלסטין (בערבית: رئيس اللجنة التنفيذية لمنظمة التحرير الفلسطينية) המכונה בקצרה: יו"ר אש"ף, הוא מנהיג הוועד הפועל, הגוף המבצע של הארגון לשחרור פלסטין. התפקיד נולד עם הקמת אש"ף והוועד הפועל שלו בשנת 1964. היושב ראש נבחר על ידי חברי המועצה של אש"ף. הוא מייצג את אש"ף, ולכאורה את העם הפלסטיני, בפני הקהילה הבינלאומית ובאו"ם.
מאז 29 באוקטובר 2004 מכהן מחמוד עבאס כיו"ר הוועד הפועל של אש"ף.
היסטוריה

יאסר ערפאת מונה למנהיג אש"ף ב-4 בפברואר 1969 בישיבת המועצה הלאומית הפלסטינית בקהיר. הוא המשיך להנהיג אש"ף במשך 35 שנים, עד מותו ב-11 בנובמבר 2004. לעיתים כונה יושב ראש ולעיתים נשיא.
מחמוד עבאס כיהן כממלא מקום היושב ראש מ-29 באוקטובר 2004 עד 11 בנובמבר 2004, כשנבצר מערפאת למלא את התפקיד, ואז מונה כיושב ראש לאחר מותו.
ב-22 באוגוסט 2015 הודיע אבו מאזן על התפטרותו כחבר ויושב ראש הוועד הפועל של אש"ף. עם זאת, התפטרותו הייתה מותנית באישור המועצה הלאומית הפלסטינית, אשר התכנסה ב-15 בספטמבר. ההודעה ספגה ביקורת מצד פלגים פלסטיניים שונים, שכן המועצה הלאומית הפלסטינית לא התכנסה במשך כמעט 20 שנה, ונדחתה ללא הגבלת זמן. חברי הוועד הפועל שהודיעו על התפטרותם היו אמורים להמשיך לכהן בתפקידיהם עד לכינוס הבא של המועצה. פלסטינים רבים ראו בצעד רק ניסיון להחליף כמה חברים בוועד הפועל, או לכפות את התכנסות המועצה הלאומית הפלסטינית, ולהישאר בתפקידם עד שהמועצה תחליט אם לקבל או לדחות את התפטרותם.
בשנת 2018 נבחר אבו מאזן פה אחד לתפקיד.
יושבי הראש

| מס' | תמונה | שם | תקופת כהונה> תאריך מינוי | תקופת כהונה> סוף כהונה | תקופת כהונה> משך כהונה | מפלגה |
| --- | --- | --- | --- | --- | --- | --- |
| 1 |  | אחמד שוקיירי | 10 ביוני 1964 | 24 בדצמבר 1967 | 3 שנים ו-197 ימים | — |
| 2 | אין תמונה חופשית | יחיא חמודה | 24 בדצמבר 1967 | 3 בפברואר 1969 | שנה ו-41 ימים | — |
| 3 |  | יאסר ערפאת | 4 בפברואר 1969 | 11 בנובמבר 2004 | 35 שנים ו-281 ימים | פת"ח |
| 4 |  | מחמוד עבאס | 29 באוקטובר 2004 | מכהן | 20 שנים ו-116 ימים | פת"ח |
הערות שוליים

↑  "PALESTINIAN ORGANISATIONS". al-bab.com. 18 ביוני 2009. אורכב מ-המקור ב-1 באפריל 2015. {{cite web}}:  (עזרה)
1 2  Purported Abbas resignation from PLO Executive Committee ridiculed as ′silly show′. Khaled Abu Toameh, Jerusalem Post, 23 August 2015
↑  Palestinian National Council Scheduled to Convene on September 15th (אורכב 08.12.2015 בארכיון Wayback Machine). WAFA, 27 August 2015
↑  PNC chair confirms controversial session postponed. Ma'an News Agency, 9 September 2015
↑  Abbas heats up Palestinian politics in PLO reshuffle bid (אורכב 13.10.2015 בארכיון Wayback Machine). Nidal al-Mughrabi and Ali Sawafta, Reuters, 27 August 2015
↑  גל ברגר, פה אחד: אבו מאזן נבחר שוב ליו"ר אש"ף, באתר כאן – תאגיד השידור הישראלי, 4 במאי 2018
↑  Al Fatah Chief To Lead Palestinian Liberation; Associated Press; Feb. 6, 1969
↑  FATAH WINS CONTROL OF PALESTINE GROUP;New York Times; Feb. 5, 1969
כוחות א-סאעקה

| --- | --- |

סמל יחידת אלסא'קא
 פרטים
 מדינה:  מצרים מצרים
 שיוך:   צבא מצרים
 סוג:  כוחות מיוחדים
 בסיס האם:  קהיר, מצרים
 אירועים ותאריכים
 תקופת הפעילות:  1955–הווה (כ־70 שנה)
 מלחמות:  מלחמת האזרחים בצפון תימן  מלחמת ששת הימים  מלחמת התשה  מבצע רודוס  מלחמת יום כיפור  מבצע בדר  מלחמת המפרץ  המלחמה בטרור בסיני
 פיקוד
 יחידת אם:   צבא היבשה המצרי
כוחות א-סאעקה (בערבית: قوات الصاعقة المصرية, בתעתיק מדויק: קואת אלצאעקה אלמצריה) היא יחידת הכוחות המיוחדים של הכוחות המזוינים של מצרים. היחידה נוסדה בשנת 1955 והם הכוחות בעלי הרמה גבוהה במיומנויות של הצבא המצרי.
ייעודם של כוחות א-סאעקה הוא לבצע מבצעים מיוחדים, ולכן הם מאורגנים, מצוידים ומאומנים ביחידות רב-תכליתיות. כוחות א-סאעקה כוללים יחידות סיור מיוחד כוחות צנחנים, לוחמה בטרור, התערבות ויחידות טקטיות אחרות הפועלות התומכות במבצעים משולבים עם יחידות אחרות.
מבנה

כוחות א-סאעקה מורכבים משמונה רגימנטים של כוחות מיוחדים ושני רגימנטים קומנדו המתמחים בקומנדו הימי, סיור מיוחד ולחימה בטרור.
רגימנט 117
רגימנט 123
רגימנט 129
רגימנט 135
רגימנט 141
רגימנט 147
רגימנט 153
רגימנט 159
יחידה 777 – מתמחה בפשיטות קומנדו, סיכול טרור, אבטחה, חילוץ בני ערובה, לוחמה לא סדירה, ומבצעים מיוחדים מאחורי קווי האויב.
יחידה 999 – מתמחה במשימות סיור מיוחדות לאיסוף מודיעין.
יחידה 888 – יחידת קומנדו סודית, הוקמה ב-2017; מתמקדת בסיכולים ממוקדים ובפשיטות מהאוויר ומהקרקע על יעדי טרור בחצי האי סיני.
גלריה

לוחם א-סאעקה
לוחמי סאעקה מתרגלים פשיטה ממסוק
חיילי הרגימנטים
לוחמי יחידה 888
לוחמי יחידה 777 ללוחמה בטרור
חיילי הרגימנט המוצנח
צנחן מצרי של רגימנט הצנחנים
הערות שוליים

↑  David Witty, [https://www.washingtoninstitute.org/policy-analysis/us-egypt-military-relationship-complexities-contradictions-and-challenges The U.S.-Egypt Military Relationship:
Complexities, Contradictions, and Challenges], Policy Analysis
Policy Focus 176, May 23, 2022
↑  שי לוי, ‏יחידת הקומנדו החדשה שתלחם בדאע"ש בסיני, באתר ‏מאקו‏, 13 בספטמבר 2017
האינטרנציונל של מפלגות הפיראטים

| --- | --- |

 מדינה:  שווייץ 
 מטה הארגון:  בריסל, בלגיה
 חברים:  מפלגות פיראטים ועמותות מסונפות
 יושב ראש:  גרגורי אנגלס ולולה ורונינה
 תקופת הפעילות:  18 באפריל 2010 – הווה (14 שנים)
 www.pp-international.net
 
האינטרנציונל של מפלגות הפיראטים (באנגלית: Pirate Parties International; בראשי תיבות: PPI) הוא ארגון גג פוליטי בינלאומי של מפלגות פיראטים מרחבי העולם. הארגון נוסד באופן רשמי בכנס PPI בשנת 2010 בבריסל שבבלגיה.
מטרות

על פי תקנון ה-PPI‏ מטרות הארגון הן:
לסייע לייצר, לתמוך, לקדם, ולשמור על תקשורת ושיתוף פעולה בין מפלגות הפיראטים ברחבי העולם.
כמו כן, הארגון גם ממוקד בהגברת המודעות, וקידום התנועה באמצעות תיאום, שיתוף מידע, וסיוע בהקמת מפלגות פיראטים חדשות ברחבי העולם.
המפלגה שואפת לשנות את החוקים הקיימים הנוגעים לזכויות יוצרים ופטנטים. האג'נדה של המפלגה כוללת גם תמיכה וחיזוק של הזכות לפרטיות, הן באינטרנט ובכלל, וכן בשקיפות מוסדות שלטון.
היסטוריה

מפלגת הפיראטים הראשונה הייתה מפלגת הפיראטים השוודית Piratpartiet אשר נוסדה ב-1 בינואר 2006 על ידי ריקארד פאלקווינגה.
מאז נוסדו לאורך השנים, ובהשראת היוזמה השוודית, עשרות מפלגות פיראטים שונות ברחבי העולם אשר משתפות כיום פעולה דרך ארגון ה-PPI.
בשנת 2007 נציגי המפלגות הללו נפגשו לראשונה בווינה שבאוסטריה כדי לדון בעתיד התנועה ולהתכונן לבחירות לפרלמנט האירופי של שנת 2009.‏ ועידות נוספות התקיימו במהלך 2008 בברלין ובאופסלה שבשוודיה, כאשר בסופה של הוועידה באופסלה גובשה "הצהרת אופסלה".
בספטמבר 2008 אנדרו נורטון האמריקני מונה כרכז של הקולקטיב PPI. באוגוסט 2009 התפקיד הועבר לצוות בראשות פטריק מאכלר וסמיר אליאוי.
בשנת 2009 מפלגת הפיראטים המקורית זכתה ב-7.1% מהקולות בבחירות שהתקיימו בשוודיה לפרלמנט האירופי וזכתה בשני מושבים מתוך 18 המושבים של שוודיה בפרלמנט האירופי - המפלגה התחזקה באותה העת באופן משמעותי בעקבות המשפט שנערך באותה העת לשלושה מחברי האתר מפרץ הפיראטים שנה קודם לכן.
ב-18 באפריל 2010 ה-PPI נוסד באופן רשמי בכנס שהתקיים בבריסל בין ה-16 ל-18 באפריל.
ב-17 בינואר 2011, סלים אמאמו, פעיל מפלגת הפיראטים התוניסאית, התמנה לתפקיד שר הנוער והספורט בממשלת תוניסיה.
בבחירות לפרלמנט של ברלין שהתקיימו בספטמבר 2011 זכתה מפלגת הפיראטים ב-8.9% מהקולות כאשר זו הייתה למעשה הפעם הראשונה אי פעם שמפלגת פיראטים זוכה במושבים בפרלמנט כלשהו בעולם. מאז ועד היום מפלגת הפיראטים זכתה לייצוג בפרלמנט של כל המדינות בגרמניה (לרוב כאשר הם זוכים ב-8% מהקולות).
מפלגות הפיראטים בעולם

בארגון חברות 30 מפלגות שונות מהמדינות הבאות-אוסטרליה, אוסטריה, בלגיה, ברזיל, בולגריה, קנדה, קרואטיה, צ'כיה, דנמרק, פינלנד, צרפת, גרמניה, יוון, ישראל, איטליה, קזחסטן, לוקסמבורג, מרוקו, הולנד, ניו זילנד, פורטוגל, רומניה, רוסיה, סרביה, סלובניה, ספרד, ספרד:קטלוניה, שווייץ, הממלכה המאוחדת.
בנוסף ל-6 מפלגות נוספות יש מעמד משקיפה, מהמקומות הבאים-פלורידה, בוואריה, סקסוניה התחתונה, גרמניה:צעירים, הסן ומפלגה המגדירה עצמה "ללא גבולות".
מפלגות פיראטים פעילות שאינן רשומות באופן רשמי:
| --- | --- |
 ארגנטינה ארגנטינה: Partido Pirata Argentino‏  אוסטרליה אוסטרליה: Pirate Party Australia‏  בלגיה בלגיה: Pirate Party Belgium‏  ברזיל ברזיל: Partido Pirata do Brasil‏  קנדה קנדה: Pirate Party of Canada‏  צ'ילה צ'ילה: Partido Pirata de Chile‏  אסטוניה אסטוניה: Eesti Piraadipartei‏  אירלנד אירלנד: Pirate Party of Ireland‏  ישראל ישראל: הפיראטים‏  איטליה איטליה: Partito Pirata Italiano‏  ליטא ליטא: Piratų Partija‏  מקסיקו מקסיקו: Partido Pirata Mexicano‏:  הולנד הולנד: Piratenpartij Nederland‏  ניו זילנד ניו זילנד: Pirate Party New Zealand‏  פורטוגל פורטוגל: Partido Pirata Português‏  רומניה רומניה: Partidul Piraţilor‏  רוסיה רוסיה: Пиратская Партия России‏  סרביה סרביה: Piratska Partija Srbije‏  סלובקיה סלובקיה: Slovenská pirátska strana‏  סלובניה סלובניה: Piratska stranka Slovenije‏  טורקיה טורקיה: Korsan Partisi‏  אוקראינה אוקראינה: Пиратская Партия Украины‏  ארצות הברית ארצות הברית: Pirate Party‏
הסכסוך בשינג'יאנג

הסכסוך בשינג'יאנג, הוא סכסוך מתמשך בשינג'יאנג, המחוז האוטונומי שבצפון מערב סין בין הקבוצה האתנית האויגורית, שחיה תחת כיבוש המשטר הסיני מאז 1949 במחוז, לבין השלטון הסיני שנוקט בדיכוי אלים כנגד האוכלוסייה המקומית. לטענת האויגורים האזור אינו חלק מסין ושהרפובליקה המזרחית הטורקית השנייה (אנ') סופחה בצורה לא חוקית בשנת 1949 לסין. אי לכך הם רואים עצמם חיים תחת כיבוש הרפובליקה העממית של סין.
בשני העשורים הראשונים של המאה ה-21 ישנו חיכוך קבוע בין הצדדים. מצד אחד השלטון הסיני כופה חינוך מחדש על האויגורים, וכולל פעולות אלימות כגון עיקור נשים, חילון בכפייה, ומחנות עבודת פרך, ומאידך קיימים מספר ארגונים מיליטנטיים אויגורים אשר מעודדים ומבצעים מאבק מזוין נגד הממשל בבייג'ינג. פיגועים של פעילים אויגורים נגד אזרחים סיניים, בעיקר תקיפות מאורגנות בסכינים הן תופעה קיימת שהממשל הסיני מתמודד איתה. כנגד הממשל נטען לא פעם כי הוא משתמש בכח מופרז כדי לדכא את המרידות.
רקע

האזור הנודע כשינג'יאנג היה מדינת חסות של סין כבר בשנת 60 לפני הספירה במהלך שושלת האן וכן מדינת חסות של שושלת טאנג. למרות שהיו במהלך ההיסטוריה תקופות של עצמאות משלטון סיני, האזור ההיסטורי של שינג'יאנג של ימינו מורכב מאזורי אגן טארים ודזאנגריה ואוכלס במקור על ידי עמים אשר נטו אחר דת הבודהיזם. האזור היה נתון תחת טורקיזציה ואסלאמיזציה בידי פולשים טורקיים מוסלמים.
במאה ה-18 שושלת צ'ינג הכירה רשמית באזור שינג'יאנג כפרובינציה.
רקע > התקוממויות קודמות

מלחמות שינג'יאנג היו סידרה של עימותים מזוינים בראשית ואמצע המאה ה-20 במהלך תקופת המצביאים (warlords) ברפובליקה של סין. בשנת 1933 למושל האזור מונה שנג שיצאי ובעקבות כך תומכי ברית המועצות נאלצו לברוח לתחומי ברית המועצות.
בשנת 1944, בעיצומה של מלחמת העולם השנייה, הסובייטים תמכו במרד אילי (Ili Rebellion) האויגורי נגד המשטר בסין, כאשר הוא היה עסוק במלחמה מול האימפריה היפנית במזרח המדינה (שאף היא הייתה במלחמה עם הסובייטים). רבים מבני האזור הנקרא אילי בשינג'יאנג היו בעלי קשרים תרבותיים, כלכליים ופוליטיים עם האימפריה הרוסית ולאחר מכן עם ברית המועצות.
מאפייני הקונפליקט

בסוף המאה ה-20 ובתחילת המאה ה-21 ביצעו פעילים אויגורים מספר תקריות אלימות, בהן נהרגו בני האן. תקופה זו הקשיחה את יחס השלטון הסיני לאויגורים, כאשר הממשלה כלאה ללא משפט מיליוני אויגורים במחנות חינוך מחדש. דיווחים שונים מעידים על מעשי עינויים כחלק מניסיון להרחיק את האסירים מזהותם האתנית ומאמונתם המוסלמית. סין מבצעת מהלכים נוספים במטרה להחליש את הזהות האתנית הלא-סינית של האויגורים, כאשר בין היתר הראו צילומי לוויין שהממשל הרס בתי קברות מקומיים.
במחצית השנייה של העשור החלה ממשלת סין בהפעלה של מדיניות אגרסיבית להקטנת הילודה האויגורית. קודם לכן לא אכפה הממשלה את מדיניות צמצום הילודה הסינית על האויגורים ונפוצו בקרבם משפחות מרובות ילדים. מגוון פעולות בנושא דוגמת מעצר של הורים למשפחות מרובות ילדים ושליחת ילדיהם לבתי יתומים, גרמו לירידה של למעלה מ-60% בין השנים 2015 ו-2018. סין מתמרצת הגעתם של בני האן למחוז, על ידי הקצאת קרקעות, במטרה להטות בהדרגה את הדמוגרפיה ולבטל את הרוב האויגורי.
ראו גם

מחנה החינוך-מחדש מסנג'יה
פיגוע הדקירות בקונמינג
הערות שוליים

↑  ynet והסוכנויות, מחנות המוסלמים בסין: סנקציות חדשות מארה"ב, באתר ynet, 10 באוקטובר 2019
↑  AP, עיקורים והפלות: המבצע הסיני נגד ילודת מוסלמים, באתר ynet, 29 ביוני 2020
ערך זה הוא קצרמרבנושא סין. אתם מוזמנים לתרום לוויקיפדיה ו.
חדר משלו

| --- | --- |

כרזת הסרט
 בימוי:  מתן יאיר
 תסריט:  מתן יאיר
 עריכה:  דב שטויר
 שחקנים ראשיים:  גלעד לדרמן   ירדן בר-כוכבא   דרור קרן   נטע רוט   ישראל ברייט 
 מוזיקה:  מאסימו זמבוני
 צילום:  שי סקיף
 מדינה:  ישראל ישראל
 הקרנת בכורה:  ביולי 2023 (ישראל)
 משך הקרנה:  81 דקות
 שפת הסרט:  עברית
 סוגה:  דרמה, ישראלי
 דף הסרט ב־IMDb
חדר משלו הוא סרט קולנוע שביים מתן יאיר שגם כתב את התסריט. הסרט בכיכובם של גלעד לדרמן וירדן בר-כוכבא הוצג לראשונה בפסטיבל ירושלים לקולנוע ב-2023.
עלילת הסרט

אורי (גלעד לדרמן) הוא ילד מופנם החי במשפחה על סף פירוק. אמו ישנה בחדרו לאחר שיחסיה עם האב (ישראל ברייט) עלו על שירטון. אורי מנסה להצטרף למשלחת השכבה היוצאת למסע לפולין, וזאת במסגרת יחסיו הקרובים עם רכז השכבה עמית רוקמן (דרור קרן) שמרכז את המשלחת. בינתיים האב עוזב את הבית למקום לא ידוע. חוסר האפשרות של אורי להשיג את חתימת האב על טופס היציאה מסבך את אפשרותו להצטרף למשלחת ומסבך אותו ביחסיו עם רוקמן.
ברקע כל זה אורי מקבל צו ראשון. המאבחנת הצבאית שמה לב לחריגותו של אורי והוא נדרש לאיבחון אצל קצין בריאות הנפש. בסיר הלחץ המשפחתי נמצאת גם אחותו הגדולה של אורי (נטע רוט) שנוהגת לארח את בן זוגה בחדרה.
רקע לתסריט

את התסריט כתב מתן יאיר שגם ביים את הסרט. לדבריו התסריט מבוסס במידה רבה על חוויותיו האישיות מתקופת ההתבגרות, תקופה שבה הוא חלק חדר עם אימו על רקע דומה. מתן יאיר גם חיבר ספר בשם זהה – "חדר משלו" שיצא לאור בשנת 2009.
הערות שוליים

↑  שמוליק דובדבני, "חדר משלו" מציג תיאור כואב ומדויק של חוויית ההתבגרות הישראלית, באתר ynet, 6 באפריל 2024
↑   פבלו אוטין, "חדר משלו": אף שזה לא נראה כך במבט ראשון, זהו למעשה סרט שואה, באתר הארץ, 4 באפריל 2024
עבדאללה מנסור

עבדאללה מנסור הוא מנהיג המפלגה האסלאמית של טורקיסטן (ידועה גם בשם תנועה מוסלמית טורקיסטנית), ארגון טרור אויגורי-מוסלמי בדלני במדינת שינג'יאנג שבצפון-מערב סין. מטרתו המוצהרת היא עצמאות של מזרח טורקסטן. הקבוצה פעילה מזה זמן רב בעיקר בסכסוך בשינג'יאנג. בשנים 2008–2013 היה מנסור עורך של העיתון הרבעוני "טורקיסטן האסלאמית", לפני ששימש בהנהגת הארגון.
על פי "IntelCenter", מנסור נצפה בווידאו ב-2008, כשהוא מחזיק רובה סער ואמר: "אנחנו, חברי טורקיסטן האסלאמית, מכריזים מלחמה על סין. אנחנו מתנגדים לכיבוש הסיני של מולדתנו, מזרח טורקסטן, המהווה חלק מהעולם האסלאמי." הוא איים בהתקפות במהלך אולימפיידת בייג'ינג 2008.
באוגוסט 2009 אמר למרכז המדיה אל פאג'ר: "עלינו לכבוש את המדינה שלנו ולטהר אותה מכל הכופרים. לאחר מכן, אנחנו צריכים לכבוש את מדינות הכופרים ולהפיץ את האסלאם".
הערות שוליים

↑  Zenn, Jacob (23 במאי 2014). "Beijing, Kunming, Urumqi and Guangzhou: The Changing Landscape of Anti-Chinese Jihadists". China Brief. The Jamestown Foundation. 14 (10). נבדק ב-2 בנובמבר 2014. {{cite journal}}:  (עזרה)
↑  Wong, Edward (7 באוגוסט 2008). "Group Says Video Warns of Olympic Attack". The New York Times. נבדק ב-3 בנובמבר 2014. {{cite news}}:  (עזרה)
↑  McGregor, Andrew (11 במרץ 2010). "Will Xinjiang's Turkistani Islamic Party Survive the Drone Missile Death of its Leader?" (PDF). Terrorism Monitor. The Jamestown Foundation. 8 (10). אורכב מ-המקור (PDF) ב-4 במרץ 2016. {{cite journal}}:  (עזרה)
טיפול שורש

שן שזקוקה לטיפול שורש
טיפול שורש או עקירת רקמת העצב בשן הוא טיפול שגרתי שנעשה בשן שהעששת שבה עברה את הזגוגית ואת שכבת הדנטין של השן והגיעה למוֹך השן – הרקמה הפנימית של השן שיש בה כלי דם ועצבים, או כאשר עקב חבלה נחשף מוך השן לזיהום.
לפני המצאת טיפול השורש היה הטיפול היחיד עקירת השן הנגועה, מכיוון שהתרבות חיידקים במוך העצם גורמת לכאבים עזים ולזיהום שעלול להגיע אל העצם שבה קבועה השן.
טיפול שורש הוא ביטוי בעברית המציין פתְרון יסודי ומעמיק לבעיה, טיפול מקיף וממצה. משמעות מושאלת זאת קיימת גם באנגלית ובגרמנית. הביטוי הושפע מהוראותיה המגוונות של המילה שורש – מילה זו משמשת כפשוטה לתיאור שורש השן, אך מובנה גם '"המקור הראשון" ("ירד לשורש הדבר", "מסע שורשים" וכדומה).
תמונת אילוסטרציה של השלבים בטיפול שורש. משמאל לימין: קדיחה. ניקוי התעלות ומילוי בחומר סתימה מיוחד.
שלבי הטיפול ומהלכו

אלה השלבּים העיקריים בטיפול השורש:
פתיחת השן וסילוק העששת
סילוק רקמת מוך השן והוצאת כל רקמות העצבים מהשן, ניקוי תעלות השורש
מילוי השן בחומר מיוחד וסתימתה